Wéber Gábor: Sohasem bántam meg, hogy beajánlottam Micheliszt
Michelisz Norbertet és a magyar versenyzõ által elért WTCR-bajnoki címet ünnepli a Magyar Nemzeti Autósport Szövetség, felfedezõje, Wéber Gábor és korábbi csapata, a Zengõ Motorsport.
Történelmi sikert ért el Michelisz Norbert a túraautó-világkupa (WTCR) megnyerésével: a magyar versenyzõ a BRC Hyundai N Squadra Corse színeiben öt futamgyõzelmet ért el az idén, és a malajziai szezonzáróról a magyar gyorsasági autósport történetének legkiválóbb eredményével térhet haza.

Michelisz eleinte számítógépes szimulátorokkal versenyzett, egy online bajnokságban ismerkedett meg Wéber Gáborral, aki televíziós szakértõi, újságírói munkája mellett sikeres szimulátorversenyzõ is volt, valamint a Zengõ Motorsport színeiben kétszer is megnyerte a magyar Renault Clio márkakupát.

Wéber beajánlotta egy tesztre Micheliszt, a zöldfülû pilóta ezután 2006-ban megnyerte a csapattal a Suzuki Swift-kupát, 2007-ben a Renault Clio-kupát, majd Wéber csapattársaként 2008-ban a SEAT Leon Európa-kupában szerepelt, és a szezon utolsó hétvégéjét az élen zárta, így vendégpilótaként indulhatott a WTCC japán fordulóján is.  

KAPCSOLÓDÓ CIKK

Orbán Viktor: Mint a villám. Szép volt, Norbi!

„Szevasz, bajnok! – köszöntötte korábbi csapattársát Wéber a Facebook-oldalán. – Emlékszel? 2008, Valencia, mindkettõnk elsõ nemzetközi versenye. Esett, elállt, esett, párásodott, kevés olyan bolond versenyhétvégénk volt, mint az. Így kezdõdött, és talán nem is véletlen, hogy ma ugyanilyen körülmények között zártál le és koronáztál meg egy tucatnyi nemzetközi versenyszezont.” 

Ez volt az elsõ közös évünk csapattársként, és sosem bántam meg, hogy annak idején beajánlottalak Zolinak, mert a megérzésem alapján túl jó voltál hozzá, hogy ne tegyem. Szerencsére bejött.” 

„Rengeteg helyen versenyeztünk együtt, aztán te még több helyen nélkülem is, de nagyjából szavak nélkül is tudjuk, mit gondol a másik, ha a versenyzésrõl van szó. Vagy bármi másról. És szerintem most is ugyanarra gondolunk, habár még nem teljesen esett le. Basszus, megcsináltad!”

Michelisz a 2015-ös szezon végéig versenyzett a Zengõ Motorsport színeiben, de egykori csapata az után is a szurkolója maradt, hogy pilótájuk elõször a Honda gyári istállójához, majd a Hyundaihoz szegõdött, hivatásos autóversenyzõként.

„Hosszú, hosszú évek után végre megvan! – ünnepel a csapat a Facebookon. – Michelisz Norbi elsõ helyezést ért el a Világkupán! Sok-sok nehézségek után, a kitartás kifizetõdött! Büszkék vagyunk rád! Büszke rád egy egész ország!”

Kiemelte Michelisz érdemeit Oláh Gyárfás, a Magyar Nemzeti Autósport Szövetség elnöke is: „Hosszú út vezetett idáig, ez a gyõzelem tíz év kitartó és alázatos munkájának az eredménye" – nyilatkozta az MNASZ elnöke az MTI-nek, és hozzátette, Michelisz ezzel a sikerrel a magyar autósport elismertségét is jelentõs mértékben növelte.

Oláh Gyárfás hangsúlyozta, Michelisz egy privát csapat versenyzõjeként kezdte, és onnan kapaszkodott fel a gyári pilóták, majd mostanra a sorozat bajnokai közé. „Mindannyian meghajolunk az eredménye elõtt, amely a hazai autósport legnagyobb sikere” – emelte ki az MNASZ elnöke.

KAPCSOLÓDÓ CIKK

Történelmi siker, Michelisz Norbert világkupa-gyõztes